internet vaartha 150 Views
ఎండి సిఇఒ సురేష్‌ ఎన్‌ పటేల్‌
హైదరాబాద్‌ : ఆంధ్రాబ్యాంకు కేంద్ర ప్రభుత్వం ప్రతిష్టాత్మకంగా ప్రారంభించిన సామాజికభద్రతా పథకాల అమలులో అగ్రగామిగా ఉందని బ్యాంకు ఎండిసిఇఒ సురేష్‌ ఎన్‌ పటేల్‌ వెల్లడించారు. కేంద్ర కార్మిక మంత్రి బండారు దత్తాత్రేయ చేతులమీదుగా ఈ పథకాల లబ్ధిదారులకు రుణమంజూరు, ఇతర ప్రయోజనాలను అందచేశారు. బ్యాంకు కేంద్ర కార్యాలయంలో జరిగిన ప్రత్యేక కార్యక్రమంలో ఎండి సిఇఒ మాట్లాడుతూ బ్యాంకు డిపాజిట్లు 1,74,302 కోట్లకు పెరిగాయి,మొత్తం అడ్వాన్సు లు కూడా 1,36,371 కోట్లవరకూ జారీచేసినట్లు తెలిపారు. ప్రాధాన్యతా రంగానికి 54,545 కోట్లు జారీచేయగావ్యవసాయ రుణాలు 19,798 కోట్ల వరకూ ఉన్నాయన్నారు. ఎంఎస్‌ఎంఇ రుణాలు 23,276 కోట్లు జారీచేశామన్నారు. ఇక సామాజిక భద్రతా పథకాలకింద బ్యాంకు 21.87 లక్షల జన్‌ధన్‌యోజన ఖాతాలు ప్రారంభించి 223.46 కోట్లు డిపాజిట్లు సేకరించిందన్నారు. జన్‌ధన్‌ కింద 1.92 కోట్ల రూపాయల ఓవరడ్రాప్టు సదుపాయం 46,846 మందికి అందచేశామని చెప్పారు. ప్రధానమంత్రి ముద్రాయోజన కింద 2.34 లక్షల మందికి రుణాలిచ్చామని మొత్తం 1721.9 కోట్ల రూపాయలు అందచేసినట్లు పటేల్‌ వివరించారు. బ్యాంకు స్టాండప్‌ ఇండియా పథకం కింద ప్రతి శాఖపరిధిలో ముగ్గురు ఎస్‌సి లబ్ధిదారులకు 35 లక్షలవరకూ రుణాలిచ్చాయని, ఎస్‌టి లబ్ధిదారులకు 48లక్షలు, 33 మంది మహిళా లబ్ధిదారులకు 605.10 లక్షల రూపాయలు రుణాలు మంజూరు చేసినట్లు వివరించారు. జీవన్‌ బీమా యోజన కింద మొత్తం 6.58 లక్షలమంది కస్టమర్లను చేర్చుకున్న ట్లు తెలిపారు. మొత్తం 1298 మందికి క్లెయింలు సెటిల్‌చేసినట్లు తెలిపారు. బ్యాంకుపరంగా 66.68 లక్షల మంది ప్రధాన మంత్రి సురక్ష బీమా యోజన కింద చేర్పించామని, ఇప్పటి వరకూ 207 క్లెయిం లను పరిష్కరించినట్లు తెలిపారు. మొత్తం 1.89లక్షల మంది కస్టమర్లుఅటల్‌ పెన్షన్‌ యోజన కింద లబ్ధిదారులను చేర్పించామ న్నారు. అటల్‌పెన్షన్‌యోజన కింద ఆంధ్రాబ్యాంకు అత్యుత్తమ బ్యాంకుగా గుర్తింపు పొందిందన్నారు. కేంద్రమంత్రి చేతులమీదుగా ప్రమాదబీమా లబ్ధి దారులకు రుణాలందించారు. ఈ ఒక్కనెలలోనే ప్రధానమంత్రిముద్రాయోజన కింద 93.22 కోట్ల రుణాలిచ్చిందన్నారు. ఈ సందర్భంగా కొందరు లబ్ధిదారులకు కేంద్రమంత్రి దత్తాత్రేయ,ఎమ్మెల్యే చింతల రామచంద్రారెడ్డిల చేతులమీదుగా మంజూరు పత్రాలను అందచేశారు.